Svedia
Svedia (officialmente le Regno de Svedia) es un pais in Scandinavia in Europa que se limita con Norvegia in le west e le nord e Finlandia in le est. Illo ha alsi un frontiera maritime con Danmark in le sud-west. Svedia ha costas al Mar Baltic in le est e le sud e al Skagerrak (un parte del Mar del Nord) in le west. Svedia ha 10 milliones de habitantes. Su capital es Stockholm. Altere grande citates es Göteborg, Malmö e Uppsala. 

Svedia es un monarchia democratic. Illo ha 21 contatos (län) qui es subdividite in 290 municipalitates (kommuner). 

Desde le 1 de julio 2009 le lingua svedese es lingua official in Svedia. Desde le anno 2000 il ha existite cinque linguas minoritari official: romani chib, meänkieli, sami, yiddish e finnese.

Historia

Prehistoria 
Su prehistoria comencia in le periodo appellate Oscillation de
Allerød,
circa in le anno 12000 a. C. durante le Paleolithico superior, con le
arrivata de gruppos nomade de venator-collectores al zona sud del
pais, characterisate per le uso de punctas de sagitta facite ex
petra. 

Le sud de Svedia esseva parte
del area ubi se disveloppava le Etate de Bronzo Nordic.
Iste periodo comenciava circa in le anno 1800 a. C. con le initio del
importation de bronzo ab Europa central. Le industria minerari non
esseva practicate dum iste periodo e quia le territorio non possede
grande depositos, tote le metallos esseva importate. Le Etate de
Bronzo Nordic
esseva completemente pre-urban: le gente deveniva sedentari e viveva
in parve villages e fermas, in domos communal facite ex ligno. 

In absentia del domination del
Imperio Roman, se considera que le Etate de Ferro svedese finalisava
in le momento del introduction in su terras del
architectura de petra e de ordines monastic circa le anno 1100 d. C.
Nam le registros scripte de iste epocha son de pauc credibilitate,
iste periodo es considerate protohistoric, illo es, que le registros
appareva depost le
periodo in question, e que illos esseva scripte in distincte areas, o
que le registros local e contemporanee son extrememente curte.

Un intento per le romanos por
extender lor imperio preter
le fluvios Rheno et
Elba esseva abortate in le anno 9 d. C., quando le germanos
annihilava le legiones roman sub le commando de Varo, al imboscar les
in le Battalia del Bosco de Teutoburgo. Circum iste epocha il habeva
un grande cambio in materia de cultura in Scandinavia, resultato ab
un major contacto con le romanos. 

Dum iste epocha le climate
impejorava, fortiante le
fermeros ad
albergar lor animales in hangars durante le longe hibernos. Isto
portava a un accumulation annual de stercore, que poteva esser usate
per le prime vice de forma systematic pro le inricchimento del solo.
Assi, le agricultura e le elevamento de bestias progressava e illos
deveniva le motor economic del prime citates. A principios del seculo
II, un grande parte del solo cultivate del sud de lor terras esseva
dividite in  lotes con barrieras parve facite ex petra. De un latere
del muro se incontrava le terrenos pro le semination e le pratos pro
le forrage de hiberno, dum que del altere latere esseva le bosco e le
terra pro le pascer del bestias. Iste division del terra esseva usate
usque le seculo XIX.

In le protohistoria, Svedia
entrava con le libro Germania
de Cornelio Tacito in le anno 98,
ben
que
le pauc information que illo reporta re iste lontan area ha essite
estimate como incerte, nam
illo mentiona varie tribos, como le suiones e le lappones de seculos
posterior. Concernente
lor scriptura, le alphabeto runic esseva inventate per le élite del
sud de Scandinavia in le seculo II, sed toto lo que ha arrivate al
presente son breve inscriptiones sur artefactos, principalmente
nomines masculin, evidentiante que le populos del sud de Scandinavia
parlava proto-nordic in ille epocha, un idioma ex le qual se derivava
le svedese e altere linguas nordic.